钦定古今图书集成/方舆汇编/职方典/第1486卷 > 澂江府城池考 通志
## 钦定古今图书集成/方舆汇编/职方典/第1486卷 > 澂江府城池考 通志

本府。〈河阳县附郭。〉

澂江府城池　旧建于绣球山。明正德十三年，知府童玺改迁金莲山麓。嘉靖二十年，知府周朝俛复迁前地。隆庆五年，知府徐可久改迁于舞凤山，建筑砖城，周五里三分，高一丈九尺，楼台墩铺具备。其门东曰“拥晖” ，南曰“澄波” ，西曰“揽秀” ，北曰“仪凤” ，有池。

外州县

江川县城池　，原土“城。明万历四十八年，巡抚都御史潘濬拓筑。崇祯七年，因水湮。巡按御史姜思睿奏请迁县于旧江川驿，始建砖城，周一里三分，高一丈二尺，无池。”

新兴州城池　，旧无城，明正德二年，知府何子奇筑土垣。万历六年，分守道王续之移驻其地，呈请檄知府张于京督造砖城，周三里，高一丈八尺，无池。按《州志》：“州立玉溪、灵照之间，旧称在华盖山麓，即灵照山也。在府西一百六十里。宋大理段氏蛮部，旁筑土垣。汉唐建治在碁盘山表。段氏分么些徒蛮居此，筑土垣” 于中邑村，名曰“休纳城” ，形长而狭，若南之雉堞，北之新街，东之元坛庙，皆在城外，惟袭西门以为旧也。明正德二年，知州何子奇斥广二里有奇，高一丈三尺，厚五尺。万历四年，奏请易砖石，扩为三里许，凡六百四十八丈，高二丈四尺，厚一丈八尺。城垛一千二百七十六，辟四门：东南曰灵照，西南曰“凤凰” ，西北曰“碁兴” ，东北曰“龙马。” 门各树楼。东曰“朝阳” ，南曰“来薰” ，西曰“阅稼” ，北曰“拱极。” 外凿池，广三丈四尺，深八尺。崇祯十四年，守道程楷、知州张《尹志》增高城三尺。乡官雷跃龙益橹八。

皇清康熙十年，四门城楼圮，知州彭蠡改作“民房。”康

熙四十七年，砖石城楼摧剥，橹与雉堞全圮。知州任中宜加葺，改城垛为一千零九，高五尺五寸，广三尺二寸，建橹四，无池。

路南州城池　，旧无城，明成化间，知州鲁厚建敌楼四座。弘治间，知州龚浩因敌楼筑土城，后倾圮。隆庆六年，知州易龙见重筑，周四百四十馀丈，高一丈一尺。万历四十八年，知州马鸣阳修，今渐圮。按《州志》：“成化间，知州鲁厚建楼四座，东曰启明，南曰迎薰，西曰长庚，北曰拱极。池初广二丈，及流寇入滇，即填池，以池” 边之土平为田，其广遂以倍。嗣后居民效之，春则布种，夏则雨水洋溢，宽十丈许矣。自昌乐堰成，四时活水流注，红蕖碧藕，遍满其中。夏秋之间，朱霞映水，绿幕垂阴，柳色迎眸，荷香喷鼻，往来之人如行。

锦绣中，号曰“花城” ，称胜景焉。